cyanic-selkie/wikianc huggingface dataset:
Մեր թաղը (պատմվածաշար)
Սյուժեն
Ամառվա մութ երեկո էր։ Անանը տանը գործ էր անում։ Հանկարծ տուն է մտնում Անանի սկեսուրը՝ գիժ-Հոռոմսիմը։ Սկզբում սկսում է անիծել, ապա գնում է և սկսում հաշվել շաքարամանի մեջ եղած շաքարները։ Հաշվելուց հետո նկատում է, որ շաքարամանից երկու կտոր շաքար է պակասում։ Մոտենում է Անանին և սկսում իր սուր եղունգներով բռնել նրա մարմնի տարբեր մասերից։ Անանը ցավից ճչում է և ընկնում։ Որոշ ժամանակ անց գնում է իր տատի՝ Հեղնարի տուն, ով նստած ձմերուկ էր կերակրում իր մյուս թոռներին։ Իմանալով կատարվածի մասին, Հեղնարը թոռանը չի թողնում գնալ տուն։ Ներս է մտնում Յագորը և սպառնում կնոջը։ Բայց կինը ընդդիմանում է։ Յագորը բռունցքով հարվածում է կնոջը, որն էլ վերջինիս մահվան պատճառ է դառնում։
Նոր էր մթնել, երբ պառավ Մարանը պառկում է քնելու։ Ամեն անգամ քնելուց առաջ նա մտնում էր խրճիթ և ստուգում, արդյոք այդտեղ են իր երկու հավերը, որոնք իր ապրելու միակ միջոցն էին։ Տղան՝ Արտեմը վաղուց էր հեռացել տանից։ Հանկարծ մի օր էլ վերադառնում է նա և մորը մի քանի սև փող տալիս։ Մայրը շատ է ուրախանում տեսնելով որդուն։ Մի քանի օր հետո կրկին անհետանում է։ Հանկարծ մի գիշեր կրկին վերադառնում է։ Մայրը նրա համար անկողին է պատրաստում և իմանում, որ որդին կրկին պարտվել է խաղատանը։ Գիշերը Արտեմը վերցնում է հավերին և տանից հեռանում։ Երբ Մարանը նկատում է, որ որդին տարել է հավերին, արդեն շատ ուշ է լինում։
Աշնան մի երեկո էր։ Շուշանը ամբողջ մարմնով կուչ էր եկել հնամաշ լաթերի վրա։ Նա երկունքի մեջ էր։ Նրա որդին՝ Սեդրակը, վաղուց էր հեռացել տանից, իսկ ամուսինը երկար ժամանակ տուն չէր վերադառնում աշխատանքից։ Աշնան քամին ոռնում էր դրսում։ Տանը Շուշանի կողքին պառկած էին երկու փոքրիկները։ Հանկարծ տուն է գալիս Սոնեն, իր հետ բերելով հաց և պանրի փշրանքներ։ Երեխաները տեսնելով նրան ուրախանում են։ Սոնեն մի կտոր հաց ու պանիր է տալիս նրանց, իսկ ինքը վերցնում է հացի ամենամեծ կտորը և պանրի հետ ուտում։ Կուշտ ուտելուց հետո երեխաները քնում են։ Այնինչ մայրը տանջվում էր երկունքի ցավերի մեջ։ Ադամամութին Սոնեն մոր ոտքերի արանքը տեսնում է մի փոքրիկ մանուկ։ Մայրը ձեռքերով բռնել էր մանկան կոկորդից և փորձում էր խեղդել նրան։ Սոնեն հանկարծ ճչաց, չիմանալով ուրախությունից, թե սարսափած այն բանից, ինչ որ անում էր մայրը իր նորածին մանկան հետ։
Կատեգորիա:Նար-Դոսի ստեղծագործություններ Կատեգորիա:1889 գրքեր
Դենիս Տկաչուկ
Դենիս Գենադևիչ Տկաչուկ (Денис Геннадьевич Ткачук0, ), ռուս ֆուտբոլիստ, «Ռոտոր» ակումբի հարձակվողական ոճի կիսապաշտպան։
Ակումբային
Դենիս Տկաչուկը ծնվել և մեծացել է Բելգորոդում։ «Սալյուտ» ակումբի սան է։ Երկար ժամանակ խաղացել է երիտասարդական թիմում, իսկ 2008 թվականին ակումբի հետ կնքել է պրոֆեսիոնալ պայմանագիր։ 2014 թվականի փետրվարին տեղափոխվել է Օրենբուրգի «Գազովիկ» ակումբ, սակայն նույն թվականի հուլիսին պայմանագիր է կնքել Սամարայի «Կռիլյա Սովետովի» հետ ։ 2015 թվականի հունվարին Տկաչուկը մասնակցել է դիտումների Պետերբուրգի «Զենիթ» ակումբում, սակայն միանգամից չի ընտրվել։ Կես տարի անց Տկաչուկը տեղափոխվել է «Զենիթ» ազատ գործակալի կարգավիճակով։ ՖԱԼ առաջնության մրցաշրջանի մեծ մասն անցկացրել է «Զենիթ-2» ակումբում, իսկ Պետերբուրգի թիմի հիմնական կազմում անցկացրել է ընդամենը 7 խաղ։
2015 թվականի սեպտեմբերի 23-ին 2015/16 Ռուսաստանի գավաթի խաղարկության 1/16 եզրափակչի՝ Տվերի «Վոլգայի» դեմ արտագնա խաղում դուրս է եկել փոխարինման առաջին խաղակեսից հետո և ավելացված ժամանակում խփել է 3 գոլ ։ 2016 թվականի հունվարի 18-ին «Ռուբինը» հայտարարել է Տկաչուկի տրանսֆերը գնելու մասին ։ Ակումբում անցկացրած հենց առաջին խաղում նա գրավել է «Կուբան» ակումբի դարպասը, որը դարձել է այդ խաղի միակ գնդակը և Կազանի թիմին հաղթանակ բերել ։
Հավաքականում
2012 թվականին Դենիս Տկաչուկն անցկացրել է մեկ խաղ Ռուսաստանի երկրորդ հավաքականի կազմում ընդդեմ Բելգիայի երիտասարդական հավաքականի։ 2016 թվականի նոյեմբերի 6-ին առաջին անգամ հրավիրվել է ազգային հավաքական՝ մասնակցելու Կատարի և Ռումինիայի հավաքականների դեմ ստուգողական խաղերին։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Կռիլյա Սովետովի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ռուբինի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Զեյթունլուկ
Զեյթունլուկ, ձիթենիների անտառ Կիլիկիայում Ադանայի նահանգի Ջաբել-Բերքեթի գավառում, ծովեզրյա հարթավայրում։ Գրավում էր ընդարձակ տարածություն, որտեղ մինչև մեր ժամանակները նկատվում էին մեծ թվով գյուղերի և մի քանի քաղաքների ավերակներ։ Մի ժամանակ պատկանում էր Սսի կաթողիկոսական աթոռին։ Զեյթունլուկ նշանակում է ձիթապտղի տեղ ։
Ծանոթագրություններ
Կատեգորիա:Անտառներ Կատեգորիա:Կիլիկիա
Քույրեր-վատ սովորություններ
Քույրեր-վատ սովորություններ (Сестрички-привычки), նկարված մուլտիպլիկացիոն ֆիլմ, որն ստեղծել է ռեժիսոր Բորիս Ակուլինչևը 1989 թվականին։
Սյուժե
Մի առավոտ Անդրյուշա Շումելկինը ծանոթանում է Ուշացման հետ, որը դառնում է նրա քույր-սովորությունը։ Իսկ վերջինս արագ գտնում է ևս երկու քույրիկների` Փնթիությանն ու Քմահաճությանը։ Անդրյուշան նախ շատ ուրախ սկսում է խաղալ նրանց հետ. հագնվում էր ոչ սովորական կերպով, օրինակ, շապիկն ու շորտերը թարս է հագնում, լվացվում է լոգարանում, սկսում է ծովամարտ խաղալ, խոհանոցում առանց հարցնելու սկսում է ուտել խտացրած կաթ։ Բայց հետո Անդրյուշան հասկանում է, որ այդպիսի վատ սովորություններից ոչ մի լավ բան դուրս չի գա։ Վատ սովորությունները, սակայն, արդեն նրան գերի են վերցրել, փչացրել նրա բնավորությունը, բնակարանում անկարգություն են առաջացրել, բայց տղան կարողանում է սանձահարել նրանց։
Վերաթողարկում
Մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում, օրինակ`
Արտաքին հղումներ
Կատեգորիա:«Էկրան» ստեղծագործական միության մուլտֆիլմեր Կատեգորիա:1989 մուլտֆիլմեր Կատեգորիա:Մուլտֆիլմեր երեխաների մասին
Սովիցո
Սովիցո  (Sovizzo), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 5974, բնակչության խտություն՝ 381 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 36050։ Հեռախոսային կոդ՝ 0444։
Ծանոթագրություններ
Կատեգորիա:Իտալիայի բնակավայրեր
COM LAG (2plus2isfive)
Արտաքին հղումներ
Կատեգորիա:Երաժշտական ալբոմներ Կատեգորիա:2004 ալբոմներ Կատեգորիա:Ռոք ալբոմներ
Ադա Կոլաու
Ադա Կոլաու (Ada Colau Ballano, ), իսպանացի քաղաքական և հասարակական գործիչ, 2015 թվականի հունիսի 13-ից՝ Բարսելոնայի քաղաքապետ և այս պաշտոնը զբաղեցրած առաջին կինը ։ Եղել է Plataforma de Afectados por la Hipoteca (PAH) («Հիփոթեքային վարկերից տուժածների համար հարթակ») կազմակերպության հիմնադիրներից մեկը, որը ստեղծվել է 2009 թվականին Բարսելոնայում բնակիչների վտարման թվի աճի հետ կապված, որոնք ժամանակին չէին կարողացել վճարել հիփոթեքային վարկերը։
Կենսագրություն
Ադա Կոլաուն ծնվել է 1974 թվականի մարտի 3-ին Բարսելոնայում, մեծացել է Գինարդո շրջանում։ Փիլիսոփայություն է ուսանել Բարսելոնայի համալսարանում, բայց ընտանիքում ֆինանսական խնդիրների պատճառով ստիպված է եղել թողնել ուսումը ։
2009 թվականին եղել է Plataforma de Afectados por la Hipoteca (PAH) («Հիփոթեքային վարկերից տուժածների համար հարթակ») կազմակերպության հիմնադիրներից մեկը և մինչև 2014 թվականը հանդես է եկել որպես այդ կազմակերպության գլխավոր քարտուղար։ 2013 թվականին ներկայացնելով կազմակերպությունը բնակարանային ճգնաժամի հարցերով խորհրդարանական լսումների ժամանակ՝ բանկային ասոցիացիայի իսպանուհի ներկայացուցչուհուն անվանել է «հանցագործ», որից հետո հայտնի է դարձել համազգային մասշտաբով ։
Քաղաքական գործունեություն
2014 թվականի մայիսի 7-ին Ադա Կոլաուն հայտարարել է Հիփոթեքային վարկերից տուժածների համար հարթակի ներկայացուցչի պաշտոնից հեռանալու մասին, որից հետո սկսել է զբաղվել քաղաքական գործունեությամբ։ 2014 թվականի հունիսից եղել է քաղաքացիական Barcelona en Comú հարթակի հասարակայնության հետ կապերի ներկայացուցիչ ։
Ծանոթագրություններ
Կատեգորիա:Կատալոնիայի քաղաքական գործիչներ Կատեգորիա:Իսպանացի հասարակական գործիչներ Կատեգորիա:Իսպանիայի քաղաքական գործիչներ Կատեգորիա:20-րդ դարի կին գրողներ Կատեգորիա:20-րդ դարի կին քաղաքական գործիչներ
Լաուրա Օմլոփ
Լաուրա Օմլոփ (Laura Omloop, ), բելգիացի երգչուհի, ով ներկայացրել է իր երկիրը Մանկական Եվրատեսիլ 2009 երգի մրցույթում Ուկրաինայի մայրաքաղաք Կիևում։ Գրավել է չորրորդ հորիզոնականը «Zo Verliefd» երգով, որը կատարվում էր երգեցողության յոդլ ձևով ։ Նույն թվականին լույս է տեսնում նրա սինգլը «Zo Verliefd» վերնագրով, որը շաբաթական դիտումների քանակով Ultratop 50-ում գրավում էր երրորդ հորիզոնականը ։
Վեսպրեմ
Վեսպրեմ (Veszprém, Weißbrunn), Հունգարիայի հնագույն քաղաքներից մեկը, Վեսպրեմ մարզի վարչական կենտրոն։ 2014 թվականի հունվարի 1-ի մարդահամարի տվյալներով բնակչությունը կազմում է 60 788 մարդ։
Պատմություն
Վեսպրեմը Հունգարիայի հնագույն քաղաքներից մեկն է։ Այն հիմնադրվել է Սուրբ Իշտվան թագավորի օրոք, սակայն, ըստ ժամանակագիր Բելա III իշխանի, ժայռի վրա, որտեղ կառուցվել է Վեսպրեմ բերդը, եղել է ամրոց, երբ հունգարացիները եկել են այս տարածաշրջան։ Հավանաբար Կառլոս Մեծի դարաշրջանում կառուցված ֆրանկերի ամրակայում է եղել։ Վեսպրեմը դարձել է Հունգարիայի առաջին եպիսկոպոսական թեմերից մեկը, որը հիմնադրվել է 1009 թվականին։ Հնուց ի վեր Վեսպրեմի եպիսկոպոսներին է պատկանել Հունգարիայի թագուհիներին թագադրման իրավունքը, որից ելնելով Վեսպրեմ քաղաքը երբեմն անվանում են «թագուհիների քաղաք»։ Վեսպերմի եպիսկոպոսների ձեռքերով են իրենց թագերը ստացել Հունգարիայի բոլոր թագուհիները, սկսած Գիզելայից (Սուրբ Իշտվանի կինը), մինչև Հունգարիայի վերջին թագուհին՝ Կարլ I-ի կինը։ 1001 թվականին քաղաքում կառուցվել է Սուրբ Միխայիլի տաճարը, որը մի քանի անգամ վերակառուցվել է։
XIII դարում բերդը վերածվել է ամուր պատերով շինության, որը գտնվում էր ժայռոտ բլրի վրա։ 1241 թվականին մոնղոլական բանակը չի կարողացել վերցնել, և ետ են քաշվել քաղաքից։ 1552 թվականին Վեսպրեմը գրավվեց թուրքերի կողմից, սակայն նրանք արագ դուրս քշվեցին, ինչի շնորհիվ այս քաղաքում ավելի շատ են պահպանվել միջնադարյան հուշարձանները, քան բազմաթիվ այլ հունգարական քաղաքներում։
Քաղաքի աճը հանգեցրել է նրան, որ այն արդեն զբաղեցրել է մեծ տարածք՝ շրջակա բլուրներով։ Ենթադրվում է, որ այն բլուրների թիվը, որոնց վրա գտնվում է քաղաքը, հասնում է յոթի։
1706 թվականին ավստրիական զինվորների կողմից քանդվել են ամրոցի պատերը։
Տեսարժան վայրեր
Վեսպրեմի գլխավոր տեսարժան վայրերը կենտրոնացված են ամրոցի բլրի վրա և քաղաքի առավել հին մասերում։ Նրանց թվին են պատկանում.
Պատկերասրահ
Կատեգորիա:Հունգարիայի քաղաքներ Կատեգորիա:Հունգարիայի վարչական բաժանում Կատեգորիա:Հունգարիայի բնակավայրեր
Պրոսպերո (արբանյակ)
Պրոսպերո (Uranus XVIII), Ուրանի արտաքին անկանոն արբանյակներից մեկն է։ Հայտնաբերվել է Մեթյու Հոլմանի ղեկավարած թիմի կողմից 1999 թվականին։
Հայտնաբերում
Հայտնաբերվել է Մեթյու Հոլմանի, Ջոն Կավելարսի, Բրետ Գլեդմանի, Ժան-Մարկ Պետիի և Հանս Շոլի կողմից 1999 թվականի հուլիսի 18-ին։ Արբանյակը ստացել է ժամանակավոր S/1999 U 3 անվանումը։ Հաստատումից հետո ստացել է նաև Ուրան XVIII անվանումը։
2000 թվականի օգոստոսի 21-ին արբանյակը ստացել է իր պաշտոնական Պրոսպերո անվանումը, Շեքսպիրի Փոթորիկ պիեսի կախարդի անունով ։ Ուրանի բոլոր արբանյակներն անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։
Ուղեծիր
Պրոսպերոն պտտվում է Ուրանի շուրջ մոլորակի պտույտին հակադարձ ուղղությամբ 16 276 000 կմ մեծ կիսաառանցքով, համեմատաբար ձգված էլիպտիկ ուղեծրով, պերիկենտրոնը և ապոկենտրոնը իրարից չափազանց տարբեր են՝ 10 834 570-21 489 900 կմ։ Արբանյակը պտտվում է մոլորակի ամպերի շերտից միջինում 16 136 700 կմ հեռավորության վրա։ Ուղեծրի էքսցենտրիսիտետը կազմում է 0,4445, իսկ թեքումը խավարածրի նկատմամբ 151,83°։ Պրոսպերոն պտտվում է մոտ 28 անգամ Ուրանից հեռու քան արտաքին մեծ արբանյակ Օբերոնը։
Պրոսպերոն պատկանում է Սիկորաքսի դինամիկ խմբին, որում նույնպես գտնվում են Սետեբոսն ու Ֆերդինանդը, և հավանաբար ունեն նույն ծագումը ։ Խմբի արբանյակները ունեն մեծ էքսցենտրիսիտետ և մեծ ուղեծրի թեքում՝ 140-ից 170°։
Պրոսպերոն պտտվում է Ուրանի շուրջ 1962 օր 22 ժամ 48 րոպեի ընթացքում, որը կազմում է մոտ 5,374 երկրային տարի։ Պրոսպերոյի մեկ պտույտը Ուրանի շուրջ մոտավորապես 9 ամսով երկար է Սերես գաճաճ մոլորակի պտույտից Արեգակի շուրջ։
Ֆիզիկական տվյալներ
Պրոսպերոյի տրամագիծը գնահատվում է մոտ 50 կմ, գնահատումը կատարվել է հիմնվելով նրա լուսատվության վրա 4%։ Մակերևույթը չափազանց մուգ է։ Արբանյակի խտությունը գնահատվում է 1,3 - 1,5 գ/սմ³։ Այսպիսով այն պետք է կազմված լինի առավելապես ջրային սառույցից և քարային ապարներից։ Պրոսպերոյի մակերևութային ձգողությունը կազմում է 0,0063 մ/վ²։
Արբանյակը երևում է բնական (գորշ) գույնով տեսանելի սպեկտրում, նույնը ինչպես և Սետեբոսը, սակայն այլ քան Սիկորաքսը (որը բաց կարմիր է)։
Ծագում
Ենթադրվում է, որ Պրոսպերոն որսացվել է Ուրանի կողմից, և ի սկզբանե հանդիսացել է Կոյպերի գոտու մարմին։ Հնարավոր է, որ այս արբանյակը սկզբում դարձել է կենտավրոս և ապա նոր միայն որսացվել է մոլորակի կողմից։ Այնուամենայնիվ, որսման մեխանիզմը հայտնի չէ։
Արտաքին հղումներ
Կատեգորիա:Ուրանի արբանյակներ Կատեգորիա:Անկանոն արբանյակներ
Կենտրոնական կոմիտե (այլ կիրառումներ)
Կենտրոնական կոմիտե, կարող է վերաբերել՝
Կեո (այլ կիրառումներ)
Կեո, կարող է վերաբերել՝
Պելագեյա Շայն
Պելագեյա Շայն (Пелагея Фёдоровна Шайн, ), սովետական աստղագետ, աշխատել է Ղրիմյան աստղաֆիզիկական աստղադիտարանում։
Մինչ ամուսնությունը կրել է Սաննիկովա ազգանունը։
Ծնվել է 1894 թվականին Ռուսաստանի Ուսոլսկի ուեզդի Պոպովո-Օստանինո գյուղում ։ Ավարտել է Պոլովոդովյան նախնական դպրոցը, Սոլիկամսկի գիմնազիան, հետո ընդունվել է Սանկտ-Պետերբուրգի Բեստուժևյան կուրսերի ֆիզիկո-մաթեմատիկական բաժինը։
1918 թվականին վերադարձել է Ուսոլսկի ուեզդ, որտեղ մաթեմատիկա է դասավանդել գործարանային դպրոցում։ Հետո տեղափոխվել է Տոմսկ, որտեղ ծանոթացել է իր ապագա ամուսնու, աստղագետ Գրիգորի Շայնի հետ։
1921 թվականից աշխատել է Պուլկովոյի աստղադիտարանում, 1925 թվականին տեղափոխվել է Սիմեիզի աստղադիտարան, որը հետագայում մտել է Ղրիմյան աստղաֆիզիկական աստղադիտարանի կազմի մեջ, որտեղ էլ աշխատել է մինչև կյանքի վերջը։
Պելագեյա Շայնը հանդիսանում է աշխարհում առաջին կին աստղագետը, ով հայտնաբերել է փոքր մոլորակ ((1112) Պոլոնիա, 1928 թվականին), ընդհանուր առմամբ հայտնաբերել է 19 աստերոիդ։ 1949 թվականին հայտնաբերել է Շայն-Շալդեխի կարճ պարբերությամբ գիսաստղը։ Ինչպես նաև հայտնաբերել է ավելին քան 150 նոր փոփոխական աստղեր։ Աշխատանքներ է տարել աստղերի լուսաչափության և գունաչափության ասպարեզում։
Արտաքին հղումներ
Կատեգորիա:Խորհրդային աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Կին աստղագետներ
Ալֆարա դե Կարլես
Ալֆարա դե Կարլես (Alfara de Carles), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էբռե շրջանում։ Տարածքը կազմում է՝ 63,9 կմ2։ Բնակչությունը՝ 398 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Փոքր սուրբ ընտանիք
Փոքր սուրբ ընտանիք, նկար նկարված Վերածննդի դարաշրջանի իտալացի նկարիչ Ռաֆայելի կողմից, հայտնի է, որպես Ռաֆայելի աշխատանք։ Պատկերում է Դև Մարիային Քրիստոսի հետ և սուրբ Ելիզավետային փոքրիկ Յոհան Քրեստիտելի հետ լանդշաֆտում։ Համարվում է Ջուլիո Ռոմանոյի աշխատանքներից։
Նկարը կոչվել է այդպես «փոքր» Լուվրում, որպեսզի տարբերակի «մեծ»՝ «Ֆրանցիսկա Առաջինի ընտանիքը», որը նույնպես պահպանվում է այդ թանգարանում։
Համաձայն ավանդության, արձանագրված XVII դարում ֆրանսիացի խրոնիստ Անդրե Ֆելիբենի կողմից, «Փոքր սուրբ ընտանիք» և «Ցերերա» նկարները յակոբները նվիրել են Ռաֆայելին 1519 թվականին։ Այժմ կարելի է համարել, որ նկարները և նախապատրաստական նկարը, որը պահվում է Վինդզորյան պալատում, ավարտված են Ջուլիո Ռոմանոյի կողմից ։
Արտաքին հղումներ
Կատեգորիա:1518 նկարներ Կատեգորիա:Լուվրի նկարներ
Կեռլա (այլ կիրառումներ)
Կեռլա, կարող է վերաբերել՝
1913 թվականի ալրաղաց (Մանկովո-Բերյոզովսկայա)
Պատմություն
Ալրաղացը կառուցվել է քսաներորդ դարի առաջին քառորդում մի քանի ներդրողների` տեղի հարուստ բնակիչներ, առևտրականներ Աֆանասի Անդրեևիչ Մորոզովի, Գրիգորի Ֆեոդորովիչ Նովիկովի, ինչպես նաև կրպակատեր Գավրիլա Լուկյանովիչ Պոլոզովի կողմից։ Կառուցելու նպատակը եղել է շրջանում տեղակայված հողմաղացների, ջրաղացների և շոգեաղացների սեփականատերերին մրցակցություն ստեղծելը։ 1913 թվականի աշնանը գրտնակավոր աղացի շինարարությունը վերջնականապես ավարտվեց։ Ալրաղացը շարժման մեջ էր դնում Ալֆրեդ Նոբելի ստեղծած միագլան նավթային շարժիչի հզոր մեխանիզմը։ Ալրաղաց ընկերության բաժնետերերը աղացի աշխատանքի շնորհիվ ստանում էին մեծ շահույթներ։
Ալրաղացի շենքը եռահարկ է, կառուցված է աղյուսից։
1917 թվականի հոկտեմբերյան հեղափոխության և դրան հաջորդած խառնակ ժամանակներում ալրաղացը լքվել էր աշխատուժի պակասի և աշխատանքը կազմակերպելու անհնարինության պատճառով, իսկ հետո որոշ ժամանակ մատնվել էր մոռացության։ Հետագայում այն դարձավ պետության սեփականությունը և աշխատեց մինչև 1986 թվականը, որից հետո կրկին փակվեց։ Այժմ ալրաղացը բարձիթողի վիճակում է ։
2015 թվականի նոյեմբերին ալրաղացը գնվել է մասնավոր անձի կողմից ։
Պրասկովյա Պարխոմենկո
Պրասկովյա Պարխոմենկո (Прасковья Георгиевна Пархоменко, ), սովետական աստղագետ, աշխատել է Ղրիմյան աստղաֆիզիկական աստղադիտարանում։
Համաձայն Փոքր մոլորակների կենտրոնի տվյալների՝ հայտնաբերել է երկու աստերոիդ 1929 և 1930 թվականներին։
Նրա պատվին է անվանվել (1857) Պարխոմենկո աստերոիդը ։
Արտաքին հղումներ
Կատեգորիա:Խորհրդային աստղագետներ Կատեգորիա:Աստերոիդ հայտնաբերողներ
Վիլեսե
Վիլեսե  (Villesse), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցիա գավառում։
Բնակչությունը կազմում է 1664, բնակչության խտություն՝ 143 մարդ/կմ²։ Զբաղեցնում է 11 կմ² մակերես։ Փոստային ինդեքս` 34070։ Հեռախոսային կոդ՝ 0481։
Արտաքին հղումներ
Կատեգորիա:Իտալիայի բնակավայրեր
HammAli & Navai
HammAli & Navai, ռուսական երաժշտական ռեփ-դուետ, որի կազմում ընդգրկված են Ալեքսանդր Ալիևը և Նավաի Բակիրովը ։
Պատմություն
Դուետը կազմավորվել է 2016 թվականի հունիսի 29-ին, երբ գրվեց նրանց առաջին համատեղ երգը՝ «День в календаре» ։
2017 թվականի հունվարին գրվեց երկու համատեղ թրեք՝ «Летать не хочу» և «Любовь-простуда»։ Մոտ մեկ ամիս անց դուետը թողարկեց նոր երգ՝ «Ты моя химия», մեկ ամիս անց կայացավ «Память не разрушить» սինգլի պրեմիերան ։
2018 թվականին ներկայացվեց «Хочешь, я к тебе приеду» թրեքը, որի հիման վրա ավելի ուշ նկարահանվեց տեսահոլովակ ։ Հոլովակի գլխավոր հերոսուհին Անաստասիա Իվլեևան էր ։ 2018 թվականի մարտի 9-ին կայացավ JANAVI դեբյուտային ստուդիական ալբոմի պրեմիերան, որը BOOM-ի տարբերակով դարձավ 2018 թվականի ամենալսելի ալբոմը ։ «Пустите меня на танцпол» երգը դարձավ հիթ (ընդգրկվել է տարբեր շքերթներում՝ Звук (2-րդ տեղ), Mooscle (2-րդ տեղ), Youtube (5-րդ տեղ) և այլն ), որի հիման վրա նկարահանվեց տեսահոլովակ ռեպեր Կիևսթոների և մոդել Մաշա Մինոգորովայի մասնակցությամբ ։ 2018 թվականի նոյեմբերի 26-ին թողարկվեց «JANAVI: Аутотомия» ալբոմը  ։
2019 թվականի հունվարի 18-ին դուետը թողարկեց նոր սինգլ՝ «Как тебя забыть», իսկ երեք ամիս անց կայացավ jony-ի հետ համատեղ ներկայացրած «Без тебя я не я» երգի պրեմիերան։
2021 Մարտի 4-ին խմբի մենակատարները հայտարարեցին կոլեկտիվի փլուզման և մենակատար աշխատանքի մեկնարկի ։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Երաժշտական դուետներ Կատեգորիա:2016 հիմնադրված երաժշտական խմբեր
Just Do It
Just Do It (Just Do It «Պարզապես արա դա») ստիլիզացված մեծատառերով JUST DO IT. և ներկայացված Futura Bold Condensed տառատեսակով Nike սպորտային կոշիկ արտադրող ընկերության կարգախոսն է, ինչպես նաև նրա ապրանքանիշն ուբրենդը։ Կարգախոսը ստեղծվեց 1988 թվականին գովազդային գործակալության հետ հանդիպմանը։ Այդ գործակալության հիմնադիրը պնդում է, որ պարտական է  Nike-ի  "Just Do It" կարգախոսով վարձու մարդասպան Գարի Գիլմորին:,Վերջինիս, լինելով մահվան դատապարտված, խրախուսել է պահակախմբին, որ պատրաստվում էին մահվան դատավճիռը ի կատար ածել, ասում է. «Եկեք անենք դա» ("Let's do it.")
«Just Do It» քարոզարշավը թույլ տվեց Nike- ին ավելացնել Հյուսիսային Ամերիկայի ներքին սպորտային կոշիկի բիզնեսի մասնաբաժինը `18% -ից մինչև 43% 1988 թվականից մինչև 1998 թվականը (877 մլն դոլարից մինչև 9.2 մլրդ դոլար համաշխարհային վաճառք) ։ Բազմաթիվ իրավիճակներում Nike-ի "Just Do It" արտահայտությունը հայտնվում է ընկերության պատկերանիշը, որը հայտնի է, որպես «թռչնանիշ»։
Գովազդային քարոզարշավի մեկնարկ
1988 թվականին մեկնարկած «Just Do It» քարոզարշավը, որը ընկերությունը կարգախոսի իմաստը սահմանում էր որպես «ունիվերսալ և խիստ անձնական», շատ հաջող էր ։ 1980-ականների ֆիթնեսի և աերոբիկայի տարածման շամանակ Reebok մրցակից ընկերությունը ղեկավարել էր իրենց քարոզարշավը։ Nike ընկերությունը պատասխանել է «կոշտ, դաժանության հասնող գովազդային քարոզարշավով»։ Քարոզարշավի նպատակներից մեկն այն էր, որ ընդգրկվեն բոլոր ամերիկացիները `անկախ տարիքից, սեռից կամ ֆիզիկական պատրաստվածությունից։ Nike- ի հիմնական նպատակն էր ներկայացնել սպորտային կոշիկներ որպես նորաձևության հայտարարություն սպառողների համար, ինչը հանգեցրեց Nike- ի հագուստին, որը հագնում են ոչ միայն որպես սպորտային հանդերձանք։ «Just Do It» քարոզարշավի արդյունքում հայտնվեց մի շարք լրատվամիջոցներում, այդ թվում մերչանդայզինգում, փողոցային գովազդային վահանակներում, տպագիր լրատվամիջոցներում և գրաֆիտիի արվեստում։
Գովազդային քարոզարշավի հաջողություն
Քարոզարշավի ողջ ընթացքում Nike- ը ներգրավեց տարբեր ազգերի մի շարք հայտնի մարդկանց, ինչպես նաև բազմաթիվ նշանավոր մարզիկների` հաճախորդների ներգրավման և Nike-ի կերպարը գրավիչ ու հուսալի դարձնելու համար ոչ միայն շարքային հաճախորդների, այլ նաև պրոֆեսիոնալ մարզիկների համար։ Հանրահայտ ֆուտբոլիստներ Բո Ջեքսոնը, Ռոնալդինյոն և Ուեյն Ռունին, բասկետբոլային աստղեր Մայքլ Ջորդանը և Կոբի Բրայանտը և թենիսի աստղեր Ռոջեր Ֆեդերերը ևՌաֆայել Նադալը հայտնվել են իրենց գովազդներում ։
Ծանոթագրություններ
Կատեգորիա:Կարգախոսներ Կատեգորիա:Մարքեթինգ
Լեհ սիբիրցիներ
Լեհ սիբիրցիներ կամ սիբիրակներ (sybirak, sybiracy), Ռուսական կայսրության լեհ հպատակների և Լեհաստանի քաղաքացիների հավաքական անվանումը, որոնք աքսորվել կամ ինքնակամ հաստատվել են Սիբիրում, Ռուսաստանի ծայր հյուսիսում կամ Ղազախստանի տարածքում Ռուսական կայսրության և ԽՍՀՄ-ի ժամանակաշրջանում ։
Ընդհանուր բնութագիր
Լեհերի վերաբնակեցումը Ռուսական կայսրության Սիբիրյան մասում սկսվել է 18-րդ դարում, երբ այնտեղ աքսորվեցին Բարի կոնֆեդերացիայի կողմնակիցները ։ 1847 թվականին Ռուսաստանում բազմաթիվ հանցագործությունների համար մահապատիժը փոխարինվել է աքսորով և տաժանակիր աշխատանքով։ 1830 և 1863 թվականների լեհական ապստամբությունների մասնակիցների մի զգալի մասը աքսորվել է Սիբիր, իսկ աքսորյալները սկսեցին իրենց անվանել «սիբիրակ» (այսպես է արտասանվում ռուսերեն «սիբիրյան» բառը լեհերենում)։ Ավելի ուշ նրանց միացան 1905-1907 թվականներին Լեհաստանում անկարգությունների ժամանակ տեղահանվածները , իսկ խորհրդային տարիներին՝ 1939 թվականին, Արևմտյան Ուկրաինայից և Բելառուսից արտաքսված շատ լեհեր հաստատվեցին Սիբիրում ։
Ռուսական կայսրություն
Քաղաքական դրդապատճառներով աքսորվածների թիվը բավականին մեծ էր, բայց շատերն իրենց կամքով տեղափոխվեցին Սիբիր, քանի որ Սիբիրը նրանց թվում էր տնտեսապես շահավետ տարածաշրջան, որը կարող էր մեծ շահույթ բերել ։ Հենց Սիբիրում ստեղծվեց Ռուսաստանում ամենամեծ լեհական ազգային համայնքը ։ Անդրսիբիրյան երկաթուղու շինարարությանը մասնակցել են հսկայական թվով լեհեր, Ալեքսանդր Չեկանովսկի, Իվան Չերսկի, Բենեդիկտ Դիբովսկի, Վիկտոր Գոդլևսկի, Սերգեյ Յաստրժեմբսկի, Էդուարդ Պեկարսկի, Բրոնիսլավ Պիլսուդսկի, Նիկոլայ Վիտկովսկի և շատ ուրիշներ ։
1857 թվականին մի շարք լեհ աքսորյալներ իրավունք ստացան վերադառնալ Լեհական թագավորություն, բայց շարունակեցին իրենց անվանել լեհ սիբիրցիներ։ Այդ մարդկանց մի զգալի խումբ ազգայնականներին կոչ արեց զբաղվել «օրգանական աշխատանքով՝ զարգացնել լեհական հասարակությունը, մշակույթը և տնտեսությունը, այլ ոչ թե զբաղվել ազգային-ազատագրական ապստամբությունների նախապատրաստմամբ։ Ազգայնականների մեծ մասը լուրջ չընդունեց նախկին աքսորյալների կոչերը, և աքսորյալներն իրենք շուտով բաժանվեցին երկու խմբի՝ ցարական կառավարության կողմնակիցների և նրա հակառակորդների։ Ամենահայտնի վերադարձած աքսորյալներից էին Ագաթոն Գիլլերը, Հենրիխ Կրաևսկին, Կարոլ Ռուպրեխտը և Շայմոն Տոկաժևսկին ։
1860-ական թվականներին Սիբիրում ապրում էր մոտ 20 հազար լեհ ։ 1866 թվականին նրանք սկսեցին անհաջող Կրուգոբայկալսկի ապստամբություն իշխանությունների դեմ ։
ԽՍՀՄ
Դեռ մինչև Հայրենական մեծ պատերազմի սկիզբը, երբ Արևմտյան Ուկրաինան և Արևմտյան Բելառուսը միացվեցին ԽՍՀՄ-ին, խորհրդային իշխանությունները չորս ալիքով վտարեցին միավորյալ տարածքներից լեհ բնակչության մի մասին։ Ենթադրվում է, որ արտաքսված լեհերի թիվը կազմել է 1,5 միլիոն մարդ , բայց գաղտնազերծված փաստաթղթերը վկայում են, որ այդ թիվը 4-5 անգամ մեծ է   (տվյալները տատանվում են 309 հազարից  մինչև 381 220 մարդ ): Լեհերը համարվում էին խորհրդային, ոչ թե Լեհաստանի քաղաքացիներ , թեև տեղահանության ենթարկվածների մի փոքր մասը, այնուամենայնիվ, ձեռք բերեց իր փոքրիկ հայրենիքում մնալու իրավունքը   ։ Ազգային հիշողության լեհական ինստիտուտի տվյալներով՝ խորհրդային իշխանությունները Սիբիր են ուղարկել մոտ 320 հազար լեհերի ։
Արտաքին հղումներ
Կատեգորիա:Սիբիրի պատմություն Կատեգորիա:Տեղահանություն Կատեգորիա:Լեհ կալանավորներ և ձերբակալվածներ
Շելլի տեսակավորում
Շելլի տեսակավորումը (Shell sort) — տեսակավորման ալգորիթմ, հանդիսանում է ներդրմամբ տեսակավորման կատարելագործված տեսակը։ Շելլի մեթոդի գաղափարն այն է, որ իրար հետ կարող են համեմատվել ոչ միայն կողք կողքի գտնվող տարրեը, այլ նաև նրանք, որոնք գտնվում են իրարից որոշակի հեռավորության վրա։ Այլ կերպ ասած դա հենց ներդրմամբ տեսակավորումն է՝նախնական «կոպիտ» անցումներով։ Պղպջակային տեսակավորման անալոգային մեթոդը կոչվում է սանրային տեսակավորում։
Նկարագրություն
Շելլի տեսակավորման ժամանակ իրար հետ համեմատվում և տեսակավորվում են այն արժեքները, որոնք գտնվում են իրարից որոշակի d հեռավորության վրա (տես.ներքևում)։ Դրանից հետո այդ գործընթացը կրկնվում է d-ի ավելի փոքր արժեքների համար, իսկ տեսակավորումն ավարտվում է, երբ d=1 (այսինքն սովորական ներդրմամբ տեսակավորում)։ Շելլի տեսակավորման էֆֆեկտիվությունը որոշ դեպքերում այն է, որ տարրերը ավելի արագ են դասավորվում իրենց տեղերում (տեսակավորման հասարակ մեթոդների ժամանակ, օրինակ պղպջակային, երկու էլեմենտի յուրաքանչյուր տեղաշարժը փոքրացնում է ինվերսիաների քանակը ցանկում առավելագույնը 1-ով, իսկ Շելլի տեսակավորման ժամանակ այդ թիվը կարող է ավելի շատ լինել)։
Չնայած նրան, որ Շելլի տեսակավորումը շատ դեպքերում ավելի դանդաղ է, քան արագ տեսակավորումը, այն ունի որոշակի առավելություններ.
Կեռնու (այլ կիրառումներ)
Կեռնու, կարող է վերաբերել՝
Շելլի տեսակավորում
Պատմություն
Շելլի տեսակավորումը անվանլելի է նրա հեղինակի — Դոնալդ Շելլի պատվին, որը հրապարակել է այս ալգորիթմը 1959 թ-ին։ Որոշ երկրներում այս ալգորիթմը անվանում են Շելլ-Մեցների ալգորիթմ Մառլեն Մենցեր-Նորտոնի պատվին։ Սակայն հետագայում Մենցերը հերքել է դա՝ ասելով. «Ես ոչ մի առնչություն չունեմ այդ տեսակավորման հետ, և իմ անունը երբեք չպետք է կապվի դրա հետ»։
Օրինակ
Ենթադրենք տրված է ցուցակ, և կատարվում է այս ցուցակի տեսակավորումը Շելլի մեթոդով, իսկ որպես d նշանակաություն տրված են 5, 3, 1։
Առաջին քայլում տեսակավորվում են A - գրվածքները։ A-ի մեջ ընդգրկված բոլոր էլեմենտները, բաժանվում են 5 մասի։ Այսինքն, , , ,.
Երկրորդ քայլում նույնպես կատարվում է ստացված ցուցակի տեսակավորումը, սակայն մնացած գրվածքները արդեն բաժանվում են 3 մասի։
Ցանկի տեսակավրումը ավարտվում է սովորական ներդրման տեսակավորմամբ։
Ժամանակահատվածների ընտրությունը
Ալգորիթմի աշխատանքի միջին ժամանակը կախված է d ժամանակահատվածների երկարություններից, որոնց վրա հետագայում պետք է գտնվեն N կարողությամբ զանգվածի տեսակավորվող տարրերը։ Գոյություն ունեն այդ արժեքների ընտրության մի քանի մոտեցումներ.
Հղումներ
Կատեգորիա:Տեսակավորման ալգորիթմեր
Կես դոլար (այլ կիրառումներ)
Կես դոլար, կարող է վերաբերել՝
Հայ ժողովրդի պատմության քրեստոմատիա
«Հայ ժողովրդի պատմության քրեստոմատիա», ԵՊՀ Պատմության ֆակուլտետի Հայոց պատմության ամբիոնի կողմից պատրաստված հայ ժողովրդի պատմության սկզբնաղբյուրների քառահատոր ժողովածու, որը կազմել են Պետրոս Հովհաննիսյանը և Աշոտ Աբրահամյանը։ Ժողովածուի մեջ ըստ ժամանակագրական հերթականության զետեղված են հայ և օտար պատմիչների, տարեգիրների երկերում, վիմագիր արձանագրություններում, այլաբնույթ գրական հուշարձաններում տեղ գտած հին Հայաստանի քաղաքական, սոցիալ-տնտեսական ու մշակութային պատմությանը վերաբերվող կարևորագույն վկայությունները ։
Ծրագրի համաձայն քրեստոմատիան պետք է լիներ քառահատոր հրատարակություն ։ Հատորներից յուրաքանչյուրը նվիրված է որոշակի պատմական ժամանակաշրջանի՝ 1-ին հատորն ընդգրկում է հնագույն ժամանակներից մինչև մ․թ․ 9-րդ դարի կեսերը, 2-րդը՝ 9-րդ դարի կեսերից մինչև 18-րդ դարի վերջը, 3-րդը՝ 1800-1917 թվականները, իսկ 4-րդը՝ 1917 թվականից մինչև մեր օրերը։ Քրեստոմատիայի նպատակն է օգնել ուսանողներին, գիտաշխատողներին, ուսուցիչներին, ինչպես նաև ընթերցող լայն հասարակությանը ծանոթանալու հայ ժողովրդի պատմության ամենատարբեր պատմական ժամանակաշրջաններին ու հարցերին՝ կարևորագույն աղբյուրագիտական վկայությունների, նյութերի և վավերագրերի միջոցով։ Ժողովածուն բաղկացած է՝ հունա-հռոմեական, արաբական, պարսկա-թուրքական, արևմտաեվրոպական և այլալեզու այլ սկզբնաղբյուրների վկայությունները, որոնք արժեքավոր ու եզակի տեղեկություններ են հաղորդում հայերի և Հայաստանի մասին ։
1-ին հատոր
Ժողովածուի 1-ին հատորը հրատարակվել է 1981 թվականին Երևանի համալսարանի հրատարակչությունում։ Խմբագիրներն են՝ Գագիկ Սարգսյանը և Լենդրուշ Խուրշուդյանը։ 1-ին հատորը կրում է՝ «Հնագույն ժամանակներից մինչև 9-րդ դարի կեսերը» խորաագիրը։ Հատորում նյութերն ընտրված և դասավորված են այնպես, որ ընթերցողը որոշակի պատկերացում կազմի Հայկական լեռնաշխարհի հնագույն ցեղերի ու ժողովուրդների, հայ ժողովրդի կազմավորման ընթացքի, հայկական պետականության ձևավորման ու զարգացման, օտար աշխարհակալությունների ու նվաճողների դեմ մղած ազատագրական պայքարի դրվագների, սոցիալական ու դասակարգային շարժումների և այլ հարցերի մասին։ Հնարավորության սահմաններում տրված են նաև հայ ժողովրդի ներքին կյանքին, զբաղմունքին ու տնտեսությանը, կենցաղին, նիստուկացին, սովորույթներին, հավատալիքներին, մշակույթի տարբեր հարցերին աղերսվող կարևորագույն մատենագրական վկայությունները ։
Քրեստոմատիայում լայնորեն օգտագործվել են անտիկ և վաղ միջնադարյան հեղինակների համապատասխան երկերի արդեն գոյություն ունեցող թարգմանությունները, հատկապես «Օտար աղբյուրները Հայաստանի ու հայերի մասին» մատենաշարով լույս տեսած հրատարակությունները։ Սեպագրական, պատմագրական և վիմագրական բնույթի նյութերի մեծ մասը հայերեն ամբողջական տեսքով լույս են տեսել առաջին անգամ։ Որոշ նյութեր՝ Ղազար Փարպեցու «Հայոց պատմությունը», վրացական աղբյուրները, Ստրաբոնի «Աշխարհագրությունը» և այլն, ներկայացված են նոր՝ քրեստոմատիայի համար կատարված թարգմանություններով։ Հայկական սկզբնաղբյուրներից ներկայացվող նյութերը տրվում են աշխարհաբար թարգմանությամբ։ Քրեստոմատիայում ընդգրկված սկզբնաղբյուրային տեքստերին կցված են փոքրիկ ներածականներ, որտեղ տրվում են հեղինակների մասին ընդհանուր տեղեկություններ, որոշ դեպքերում էլ՝ երկերի սեղմ բնութագիրը։ Նշվում է նաև տվյալ տեքստի թարգմանչի անունը և այն հրատարակությունը, որից կատարված է թարգմանությունը։ Նյութերում հանդիպող վիճելի, անհասկանալի, բացատրություններ պահանջող տեղերը ծանոթագրվում են տեքստից անմիջապես հետո։ Ծանոթագրությունները տրված են գիտության մեջ քաղաքացիություն ստացած տեսակետներին համապատասխան՝ հիմ ընդունելով ՀՍՍՀ ԳԱ պատմության ինստիտուտի նախաձեռնությամբ հրատարակված «Հայ ժողովրդի պատմություն» ութհատորյակը։ Գրքի վերջում զետեղված է անձնանունների, տեղանունների և ցեղանունների ցանկ ։
Հատորի առաջին բաժինը, որ կրում է «Ստրկատիրական հասարակարգը Հայաստանում» խորագիրը՝ կազմել, ծանոթագրել և հրատարակության է պատրաստել պատմական գիտությունների թեկնածու Պետրոս Հովհաննիսյանը, իսկ երկրորդ բաժինը, որ կրում է «Հայաստանը վաղ ֆեոդալիզմի դարաշրջանում» խորագիրը՝ պրոֆեսոր Աշոտ Աբրահամյանը։ «Ուրարտական աղբյուրները» թարգմանել, կազմել, ծանոթագրել ու հրատարակության է պատրաստել Հովհաննես Կարագյոզյանը, իսկ «Բյուզանդական աղբյուրները պավլիկյան շարժման մասին» հատվածը՝ պատմական գիտությունների դոկտոր Հրաչ Բարթիկյանը ։
1-ին հատորը երկրորդ անգամ վերահրատարակվել է 2007 թվականին, որը կազմել են՝ Պետրոս Հովհաննիսյանը և Արտակ Մովսիսյանը։ Ժողովածուն կրում էր այլ խորագիր՝ «հնագույն ժամանակներից մինչև 298 թ.»։ Այս հրատարակությունը ընդգրկում է անտիկ հույն և հռոմեացի պատմիչների, հին հայ հեղինակների երկասիրություններում, վիմագիր արձանագրություններում և այլաբնույթ գրական հուշարձաններում տեղ գտած հին Հայաստանի քաղաքական, տնտեսական ու մշակութային պատմությանը վերաբերվող կարևորագույն վկայությունները ։
2-րդ հատոր
2-րդ հատորը հրատարակվել է 2011 թվականին, որը կազմել են՝ Պետրոս Հովհաննիսյանը և Արտակ Մովսիսյանը։ Ժողովածուն ընդգրկում է 3-րդ դարի վերջերից մինչև 9-րդ դարի կեսերը ընկած պատմական ժամանակաշրջանը։
Ծանոթագրություններ
Կատեգորիա:Հայերեն գրքեր Կատեգորիա:Գրքեր Հայաստանի պատմության մասին Կատեգորիա:1981 գրքեր
Սիլվեն Արեն
Սիլվեն Արեն (Sylvain Julien Victor Arend, ), բելգիացի աստղագետ, աշխատել է Բելգիայի թագավորական աստղադիտարանում։
Աստերոիդների և գիսաստղերի հայտնաբերող։
Ծնվել է Բելգիայի Մեկս-դևան-Վիրտոն կոմունայում և աշխատել է Բելգիայի թագավորական աստղադիտարանում, Ուքլում ։
Ուսանել է Բրյուսելի ազատ համալսարանում, որտեղ ստացել է մաթեմատիկայի և ֆիզիկայի բնագավառներում դոկտորական կոչում։ Սկսել է աշխատել Բելգիայի թագավորական աստղադիտարանում 1928 թվականին, որտեղ երկար ժամանակ զբաղեցրել է աստղաչափության և մեխանիկայի ֆակուլտետի ղեկավարի պաշտոնը։ 1967 թվականից սկսել է լրջորեն զբաղվել աստղաչափությամբ և աստղագրաֆիայով։
1952 թվականին նա հայտնաբերել է Nova Cygni 1952 նոր աստղը Վահան համաստեղությունում, իսկ ավելի ուշ 1956 թվականին Ժորժ Ռոլանի հետ համատեղ հայտնաբերել է լուսավոր Արեն-Ռոլանդի գիսաստղը։ Նա հայտնաբերել է նաև մի քանի փոփոխական աստղեր, երկու պարբերական գիսաստղեր՝ Արենի և Արեն-Ռիգոյի գիսաստղերը, ինչպես նաև 51 աստերոիդ ։
Դրանց թվում են ամուրի աստերոիդներից (1916) Բորեասը և մեկ տրոյացի (1583) Անտիլոքուսը։ Արենը նաև աշխատել է ԱՄՆ աստղադիտարանների հետ համատեղ կրկնակի աստղերի ուսումնասիրությունների ասպարեզում։
Նրա պատվին է անվանվել (1502) Արենդա աստերոիդը։
Արտաքին հղումներ
Կատեգորիա:Բելգիացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Բելգիացի գիտնականներ
Պալմա (կղզի)
Պալմա (La Palma, նաև իսպանական նվաճումից հետո Կանարը անվանվում էր «Սան Միգել դե Լա Պալմա» անունը (San Miguel de La Palma)) - կղզի Ատլանտյան օվկիանոսում, որը Կանարյան կղզիների մաս է կազմում։ Մտնում է Սանտա Կրուս դե լա Տեներիֆե պրովինցիայի կազմի մեջ։ Կղզու մայրաքաղաքը Սանտա Կրուս դե լա Պալման է (Santa Cruz de la Palma), որտեղ բնակվում է 16 705 մարդ (2012), ամենամեծ քաղաքը Լոս Լլանոս դե Արիդանե քաղաքն է (Los Llanos de Aridane) (20895 մարդ (2012))։
2002 թվականին ՅՈՒՆԵՍԿՕ-ն Պալմա կղզին հայտարարեց կենսոլորտի համաշխարհային արգելոց։
Այստեղ է գտնվում SuperWASP աստղագիտական աստղադիտարանի հյուսիսային մասը։
Նկարագրություն
Պալման իր տարածքի նկատմամբ աշխարհի ամենաբարձր կղզիներից մեկն է։ Կղզու ամենաբարձր գագաթը՝ Ռոկե դե լոս Մուչաչոս (Roque de Los Muchachos), գտնվում է ծովի մակարդակից 2426 մետր բարձրության վրա։ Հյուսիսային մասում գտնվում է էրոզիայի ծագման աշխարհի ամենամեծ խառնարանը՝ Կալդերա դե Տաբուրիենտեն, որը 1954 թվականին ստացել է Ազգային բնական պարկի կարգավիճակ։ Կղզու կենտրոնից մինչև նրա ամենահարավային մաս անցնում է հրաբուխների շղթա, որոնցից վերջինը ժայթքել է Տենեգիա հրաբուխը՝ (Teneguia) 1971 թվականին։ Պալմայի տարածքի մոտ 35 տոկոսը ծածկված է սոճու և դափնու անտառներով, ինչը այն դարձնում է բոլոր Կանարյան կղզիներից ամենականաչը։
Հրաբուխներ
Պալման, ինչպես բոլոր Կանարյան կղզիները, հրաբխային ծագում ունի։  Ձևավորվել է մոտ 2 միլիոն տարի առաջ՝ այն կղզեխմբի ամենաերիտասարդ կղզիներից մեկն է։ Այն առաջացել է ծովի մակարդակից 4000 մետր խորության վրա գտնվող ստորջրյա հրաբխի ժայթքման ժամանակ։ Այսպիսով, բարձրությունը կազմում է մոտ 6500 մետր, երբ չափվում է Ատլանտյան օվկիանոսի հատակից։ Այն աշխարհի ամենաբարձր կղզիների շարքում երրորդն է իր տարածքի նկատմամբ (զիջում է միայն Ազորյան կղզիների Պիկու կղզուն և Կաբո Վերդեի Ֆոգու կղզուն)։ Կումբրե-Վիեխա հրաբուխների շղթան (Cumbre Vieja) կղզին բաժանում է երկու հստակ կլիմայական գոտիների։ Պալմայի հարավային մասում որոշ հրաբուխներ դեռ ակտիվ վիճակում են։
2021 թվականին Կումբրե-Վիեխայի ժայթքման հետևանքով կղզու բնակավայրերից տարհանվել է 6000 մարդ ։
Կղզու պատմություն
Հնարավոր է, որ կղզին հիշատակվում է Պլինիոս Ավագի՝ «Մեծն Յունոնա» աշխատությունում՝ ի պատիվ Յունոնայի (Junonia Maior ): Կղզու վրա Մինչև 16-րդ դարը կղզու վրա գուանչներ են ապրել։ Իսպանացիներն այն անվանել են Պալմա, իսկ դրա ամբողջական նվաճումից հետո այն հանձնել են Միքայել հրեշտակապետի հովանու ներքո՝ վերանվանելով Սան Միգել դե Լա Պալմա ։
Տեսարժան վայրեր
Սանտա Կատալինա - ամրոց, որը կառուցվել է 1685-1692 թվականներին, ունի պատմական հուշարձանի կարգավիճակ։
Ծանոթագրություններ
<references group="" responsive="1">
Արտաքին հղումներ
Կատեգորիա:Կանարյան կղզիներ Կատեգորիա:Իսպանիայի կղզիներ Կատեգորիա:Աֆրիկայի կղզիներ Կատեգորիա:Ատլանտյան օվկիանոսի կղզիներ Կատեգորիա:Կղզիներ
«Ընկերներ» հեռուստասերիալի հրավիրված աստղերի ցանկ
«Ընկերներ» (Friends), հայտնի ամերիկյան կատակերգական հեռուստասերիալ սիթքոմ, որը պատմում է 6 լավագույն ընկերների մասին։ Սերիալը դարձել է 1990-ական թվականների ամենահայտնի հեռուստատեսային նախագծերից մեկը և ստացել է բազմաթիվ պարգևներ, այդ թվում նաև Էմմի մրցանակը։
«Ընկերներ» սերիալը (ի սկզբանե «Ընկերներ ինչպես մենք», Friends Like Us) պրոդյուսերավորվել է «Բրայթ/Կաուֆֆման/Էրեյն փրոդաքշնզի» (Bright/Kauffman/Crane Productions) և Warner Bros. Television ընկերության կողմից, և ի սկզբանե ցուցադրվել է ամերիկյան NBC ալիքով (1994 թվականի սեպտեմբերի 22-ից մինչև 2004 թվականի մայիսի 6-ը)։ Սերիալի վերջնական սերիան գրավել է չորրորդ հորիզոնականը սերիալի վերջին սերիաների ցանկում՝ ուղիղ եթերով այն դիտել են 52,5 միլիոն մարդ ։
1994 թվականից 2004 թվականը նկարահանվել է 10 եթերաշրջան (ընդհանուր հաշվով 236 սերիա)։ Այն մեծ համբավով ցուցադրվել է աշխարհի տարբեր երկրներում և բազմաթիվ երկրպագուներ է ձեռք բերել։
1-ին եթերաշրջան
Ջորջ Քլունին և Նոյա Ուայլին բժիշկների դերերում։ (սերիա 16,17) Ջենիֆեր Գրեյը  Մինդիի դերում, Ռեյչելի ընկերուհին, ով ամուսնացել է Բարրիի հետ։ (սերիա 20)
Լիա Ռեմինին ծննդկանի, «Բոսթոն Սելթիքս»-ի երկրպագուհու դերում (англ. Boston Celtics), ով օգնում էր Ջոին։
2-րդ եթերաշրջան
Քրիս Այզեկը  երեխաների համերգների կազմակերպիչ Ռոբա Դոնանի դերում։ (սերիա 12)
Դեն Կաստելլանետան կենդանաբանական այգու հավաքարարի դերում։ (սերիա 12, 13) Ժան-Կլոդ Վան Դամն ինքն իր դերում (սերիա 12, 13). Ջուլիա Ռոբերտսը Չենդլեր Սյուզի Մոսսի համադասարանցուհու դերում։ (սերիա 13) Թոմ Սելեքն ընտանիքի ընկերոջ և ակնաբույժ Ռիչարդ Բյորկի դերում։ (սերիա 15) Չառլի Շինը Ռայանի դերում։ (սերիա 23) Ջենիֆեր Գրեյը Մինդիի՝ Ռեյչելի ընկերուհու դերում, ով ամուսնացել է Բարրիի հետ։ (սերիա 24)
3-րդ եթերաշրջան
Դևիդ Արքեթը Մալկոլմի դերում։ (սերիա 3) Իզաբելլա Ռոսսելլինին ինքն իր դերում։ (սերիա 5) Շերիլին Ֆեննը Ջինջերի՝ պրոտեզով աղջկա դերում։ (սերիա 14)
Դինա Մեյերը Քեյթի դերում։ (սերիա 22) Բեն Սթիլերը Ռեյչելի ընկերոջ դերում։ (սերիա 22) Ռոբին Ուիլյամսը մի տղամարդու դերում, ում դավաճանում է իր կինը, և Բիլլի Կրիստալը նրա ընկերոջ դերում։ (սերիա 24)
Ջոն Ֆավրոն Մոնիկայի հարուստ սիրեցյալի դերում, ով ձգտում էր մասնակցել MMA-ին։ (սերիա 18, 19, 21, 23, 24)
4-րդ եթերաշրջան
Հյու Լորին ինքնաթիռի ուղևորի դերում, որով Ռեյչելը Լոնդոն էր մեկնում։ (սերիա 24).
Ռիչարդ Բրենսոնը վաճառող Մեծ Բրիտանիայի հուշանվերների կրպակում, որտեղից Ջոնն իր համար գլխարկ էր գնում։ (սերիա 23)
Օլիվիա Ուիլյամսը Ռոսսի և Էմիլիի հարսանիքի հարսի ընկերուհու դերում։ (սերիա 23, 24)
5-րդ եթերաշրջան
Հերի Քոլլինզը այն հեռուստաշոուի վարողը, որում մասնակցում էթր Ջոն։ (սերիա 4)
Ջորջ Նյուբերն ճամփորդի, Մոնիկայի հարևանի դերում։
Մայքլ Ռապապորտը ոստիկան Հարիի դերում (սերիա 16)
Լիլիան Շովեն Ջոի տատիկի դերում (սերիա 19)
Մայքլ Մոնկսը''' բժիշկ Միլլերի՝ Մոնիկայի ակնաբույժի դերում։ (սերիա 22)
Թոմաս Լեննոն կրուպյեի դերում, Ջոի ձեռնասուն երկվորյակը (սերիա 23, 24)
6-րդ եթերաշրջան
Թեմբի Լոկն այն աղջիկներից մեկը, ովքեր որոշում էին, արդյոք արժե հանդիպել երեք անգամ բաժանված Ռոսսի հետ (սերիա 2)
Էլ Մակֆերսոնը Ջոի հարևանուհու՝ Ջանինի դերում, ում շատ չի դուր եկել Չենդլերի և Մոնիկայի զույգը։ (սերիաներ 7-11)
Միսսի Պայլը Հիլարիի՝ Մոնիկայի նախկին կոլեգայի դերում (սերիա 8)
Ռալֆ Լորենը իր դերում (սերիա 8)
Ռիզ Ուիզերսփունը Ռեյչելի քրոջ՝ Ջիլլի դերում։ (սերիա 13)
Ալեքսիս Արկետը սրճարանի հաճախորդի դերում, ում բուլկին կերել էր Ջոն։ (սերիա 13)
Բրյուս Ուիլիսը Պոլի դերում (սերիա 21, 22, 23).
7-րդ եթերաշրջան
Ջուլիա Քեմփբելլ, Ֆիբիի ընկերոջ նախկին կին, ում հետ հանդիպում է Ռոսսը։ (սերիա 5)
Քրիստեն Դեյվիսը Էրինի՝ Ջոի ընկերուհու դերում։ Ռեյչելը հանդիպում է նրան առավոտյան լոգարանի մոտ։ Ջոն աշխատանքի է գնում, և խնդրում է Ռեյչելին փոխանցել Էրինին, որ ինքը պատրաստ չէ լուրջ հարաբերությունների համար։ Դրա փոխարեն Ռեյչելը և Էրինը ավելի մոտիկից են ծանոթանում և դուր են գալիս մեկը մյուսին։ Ռեյչելը կարծում է, որ Էրինը շատ է համապատասխանում Ջոին։ Շուտով Ջոն նույնպես այդպես է մտածում։ Սակայն Էրինը վերջացնում է նրանց հարաբերությունները։ Ոչ շատ սերիաներից մեկը, որում Ջոն որևէ աղջկա հանդեպ լուրջ զգացմունքներ է զգում։
Հենկ Ազարիա, Դևիդ, գիտնական։ Ֆիբի սիրեցյալը, ով Մինսկ է գնացել հետազոտությունների համար։ (սերիա 11)
Ջեյսոն Ալեքսանդեր, Էրլ, Ֆիբիի հաճախորդը, ով ցանկանում է ինքնասպանություն գործել։ (սերիա 13)
Սյուզան Սարանդոն  Սեսիլիա Մոնրոի դերում։ Դերասանուհի «Մեր կյանքի օրերը» հեռուստասերիալից։ Նա հայտնի է այն բանով, որ խմիչքները մարդկանց երեսին է շպրտում և ապտակներ է բաժանում։ Նրա հերոսուհուն սպանում են, իսկ ուղեղը տեղափոխում են Ջոին։ Դա նրա սերիալ վերադառնալու շանսն է։ Նա օգնում է վերջինիս աշխատել դերի վրա, նրանց միջև կարճատև հարաբերություններ են սկսվում։ Սերիայի վերջում Սեսիլիան հայտնում է, որ Մեքսիկա է մեկնում նոր ֆիլմում նկարահանվելու համար։ (սերիա 15)
Գեբրիել Յունիոն, Քրիսթեն, աղջիկ, ով Ռոսսին և Ջոին ժամադրել էր նույն օրը։ (սերիա 17)
Դենիս Ռիչարդս, Մոնիկայի և Ռոսսի զարմուհին։ (սերիա 19)
Վայնոնա Ռայդեր, Ռեյչելի համակուրսեցին։ (20 սերիա)
Քեթլին Թըրներ, Չենդլերի հայրը։ (սերիա 22, 23, 24)
Գարի Օլդմեն, Ռիչարդ Կրոսբի, Ջոուի ընկերը ֆիլմում։ (սերիա 23, 24)
8-րդ եթերաշրջան
Ջոննի Մեսներ, Կեշ, Ջոի կոլեգան ըստ սերիալի։ (սերիա 5)
Բոննի Սոմերվիլ, Մոնա, Ռոսսայի ընկերուհին, ում հետ նա ծանոթացել է Մոնիկայի և Չենդլերի հարսանիքի ժամանակ։ (սերիա 5)
Քևին Ռամ, Տիմ, տղա, ումից մեկ օրվա մեջ բաժանվում է Ֆիբին և աշխատանքից ազատում է Մոնիկան։ (սերիա 5) Շոն Փեննդն Էրիկայի դերում (սերիա 6, 7). Բրեդ Փիթեը Ռեյչելի և Մոնիկայի նախկին համադասարանցու դերում։ (սերիա 9) Տրոդի Սթայլերը ինքն իր դերում, Ստինգի կինը։ (սերիա 10) 'Ալեք Բոլդուին'ը Փարքերի դերում։ (սերիա 17, 18) Ռենա Սոֆեր, խանութում աշխատող Քեթիի դերում, ով սիրախոսում է Ռոսսոմի հետ (սերիա 21) Մոլլի Հեյգան, ուսուցիչ խոհարարական դպրոցում (սերիա 21) Դեբի Մեյզար  ծննդկանի, Ռեյչելի սենյակի հարևանի դերում։ (սերիա 23)
9-րդ եթերաշրջան
Էլեյն Հենդրիքսը Սալլիի՝ Ռոսսի պատահական ծանոթի դերում։ (սերիա 3)
Ամանդա Հայնջերսը Ագնեսի, Ռոբի քրոջ դերում (սերիա 3, 8)
Սյուզան Ուորդը Հեյլիի դերում, ում հետ Ջոն երկու անգամ է ծանոթանում։ (սերիա 4)
Ֆրեդի Պրինց Կրտսերը Սենդիի դերում։ (սերիա 6) Հենկ Ազարիան գիտնական Դևիդի դերում։ (սերիա 6, 22, 23) Քրիստինա Էփլգեյթը Էմմի Գրինին դերում։ (սերիա 8) Փոլ Ռադը Մայք Հաննիգնենի դերում, ով առաջ Ֆիբիի ընկերը, իսկ հետո ամուսինն էր։ (9-րդ եթերաշրջանից)
Սելմա Բլերը Ուենդի դերում։ Նրա պատճառով Մոնիկան սկսում է խանդել Չենդլերին։ (սերիա 10)
Էվան Հենդլեր, "Մեր կյանքի օրերը" սերիալի ռեժիսորը։ (սերիա 11)
Դերմոտ Մալրունին  Գևին Միտչելի դերում, ով զբաղեցրել էր Ռեյչելի պաշտոնը նրա արձակուրդի ժամանակ։ (սերիա 12)
Մելիսսա Ջորջը  Էմմայի դայակի դերում։ (սերիա 12)
Ջոն Լովիտց՝ Սթիվ, սարսափելի տղա, ում հետ Ֆիբին կազմակերպում է Ռեյչելի ժամադրությունը։ (սերիա 14)
Ջեֆ Գոլդբլումը  Ջոի համագործակցի դերում։ (սերիա 15)
Իվան Միլիշևիչ , Կորի, Չենդլերի և Ռոսսի քոլեջի համադասարանցին։ (սերիա 17)
Ֆիլ Լևիս , Սթիվ՝ Չենդլերի նոր տնօրենը։ (սերիա 18)
Մարիսոլ Նիկոլս , Օլիվիա, դերասանուհի Ջոի սերիալից։ (սերիա 19)
Այշա Թալլեր , պրոֆեսոր Ուիլլեր։ (սերիա 20)
10-րդ եթերաշրջան
Էն Լուիզ Դուդեկը Պրելեսթի դերում։ (սերիա 1)
Դերիլ Սաբարան Օուենի դերում։ (սերիա 2) Ջեննիֆեր Քուլիջը Ամանդայի դերում։ (սերիա 3) Էն Լուիզ Դուդեկը Էմմի Գրինի դերում։ (սերիա 5)
Գրեգ Կինները բժիշկ Բենջամին Հոբարտի դերում։ (սերիա 6) Դենի Դե Վիտոը ստրիպտիզյորի դերում։ (սերիա 11) Էլըն Փոմփէոն Միսսի Գոլդբերգի դերում։ (սերիա 11) Դակոտա Ֆենինգ (սերիա 14)
Այլ
Զեն Ֆեսներ
Աննա Ֆերիս
Արտաքին հղումներ
Կատեգորիա:Ցանկեր:Մշակույթ Կատեգորիա:Կերպարներ Կատեգորիա:Արվեստ
Կեսադա (այլ կիրառումներ)
Կեսադա, կարող է վերաբերել՝
Սետեբոս (արբանյակ)
Սետեբոս (Uranus XIX), Ուրանի արտաքին անկանոն արբանյակներից մեկն է։ Հայտնաբերվել է Մեթյու Հոլմանի ղեկավարած թիմի կողմից 1999 թվականին։
Հայտնաբերում
Հայտնաբերվել է Մեթյու Հոլմանի, Ջոն Կավելարսի, Բրետ Գլեդմանի, Ժան-Մարկ Պետիի և Հանս Շոլի կողմից 1999 թվականի հուլիսի 18-ին ։ Արբանյակը ստացել է ժամանակավոր S/1999 U 1 անվանումը։ Հաստատումից հետո ստացել է նաև Ուրան XIX անվանումը։
2000 թվականի օգոստոսի 21-ին արբանյակը ստացել է իր պաշտոնական Սետեբոս անվանումը, Շեքսպիրի Փոթորիկ պիեսի հերոսներ Կալիբանի և Սիկորաքսի դավանած աստծո անունով ։ Ուրանի բոլոր արբանյակները անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։
Ուրանի Ումբրիել արբանյակի վրա գտնվող խառնարանը նույնպես անվանվել է Սետեբոսի անունով, սակայն այն գրառվում է Սետիբոս։